ทองปิดลบ 1.1 ดอลล์
สัญญาทองคำตลาดนิวยอร์กปิดลบ1.1 ดอลล์ที่ 1,552.4 ดอลลาร์/ออนซ์ เหตุนักลงทุนยังคงลดถือครองทองคำ
5 เม.ย. 2556

สัญญาทองคำตลาดนิวยอร์กปิดลบ1.1 ดอลล์ที่ 1,552.4 ดอลลาร์/ออนซ์ เหตุนักลงทุนยังคงลดถือครองทองคำ 
สัญญาทองคำตลาด COMEX (Commodity Exchange) ส่งมอบเดือนมิ.ย.ลดลง 1.1 ดอลลาร์ หรือ 0.07% ปิดที่ 1,552.4 ดอลลาร์/ออนซ์
 นักลงทุนยังคงเดินหน้าเทขายทองคำ ส่งผลให้สัญญาทองคำร่วงลงติดต่อกัน 3 วันทำการ อย่างไรก็ดี สัญญาทองคำปิดลบไม่มากนักเนื่องจากได้รับแรงหนุนจากสกุลเงินดอลลาร์ที่อ่อนค่าลง โดยดอลลาร์ร่วงลงอย่างหนักเมื่อเทียบกับเงินเยนหลังจากธนาคารกลางญี่ปุ่น (บีโอเจ) มีมติผ่อนคลายนโยบายการเงินต่อไป ในการประชุมวันนี้ โดยบีโอเจจะยังคงเดินหน้าผ่อนคลายนโยบายการเงินแบบเชิงรุก จนกว่าจะบรรลุเป้าหมายเงินเฟ้อที่ระดับ 2% เพื่อจัดการกับปัญหาเงินฝืด
นักลงทุนจับตาดูกระทรวงแรงงานสหรัฐซึ่งจะเปิดเผยตัวเลขการจ้างงานนอกภาคเกษตรเดือนมี.ค.ในวันศุกร์นี้ โดยนักวิเคราะห์จำนวนหนึ่งคาดว่าตัวเลขจ้างงานจะเพิ่มขึ้น 200,000 ตำแหน่ง และคาดว่าอัตราว่างงานจะทรงตัวที่ 7.7%